stanford-oval/wikipedia huggingface dataset:
Amber Heard
Yksityiselämä

Vuonna 2010 Heard puhui avoimesti biseksuaalisuudestaan Gay & Lesbian Alliance Against Defamation (GLAAD) -järjestön 25-vuotisjuhlassa.
Heard seurusteli valokuvaaja Tasya Van Reen vuosina 2008–2011, ennen suhdettaan näyttelijä Johnny Deppin kanssa.
Heard ja Depp avioituivat helmikuussa 2015. Heidän avioeroriitansa sekä Heardin syytökset pahoinpitelystä ovat saaneet paljon julkisuutta. Heard myös haki Deppille lähestymiskieltoa oikeudesta ja vaati Deppiltä elatusapua 50 000 dollaria kuukaudessa. Heard myöhemmin hylkäsi syytteensä ja liitto päättyi 7 miljoonan dollarin avioerosopimukseen vuonna 2017. Heard kertoi julkisesti jakavansa rahat hyväntekeväisyyskohteiden, American Civil Liberties Unionin (ACLU) ja Los Angelesin lastensairaalan, kesken. Vuonna 2021 Los Angelesin lastensairaala kuitenkin ilmoitti, että luvatusta 3,5 miljoonasta on vastaanotettu 100 000 dollaria.
Erottuaan Deppistä Heard seurusteli Tesla Motorsin toimitusjohtajan, miljardööri Elon Muskin kanssa. Suhteen päättymisestä uutisoitiin elokuussa 2017.
Nykyään Heard seurustelee elokuvaaja Bianca Buttin kanssa.
Yksityiselämä > Syytteet pahoinpitelystä

Heard pidätettiin vuonna 2009 Seattle-Tacoman kansainvälisellä lentoasemalla sen aikaisen tyttöystävänsä Tasya Van Reen pahoinpitelystä. Heard vietti yön vankilassa ja oli seuraavana aamuna oikeuden edessä. Tuomari ei nostanut syytteitä Heardiä vastaan, mutta antoi tälle varoituksen, että syytteet voitaisiin nostaa uudestaan häntä vastaan seuraavan kahden vuoden aikana. Van Ree väitti myöhemmin, että kyseessä oli väärinkäsitys, eikä Heard todellisuudessa pahoinpidellyt häntä. Van Ree sanoi poliiseilla olleen naisvastainen asenne ja että poliisit vaikuttivat homofobisilta. Pidätyksen suorittanut naispoliisi – joka on itsekin homoseksuaali – kiisti väitteet naisvastaisuudesta ja homofobiasta ja sanoi tehneensä pidätyksen, koska näki kyseisen pahoinpitelyn.
Vuonna 2019 Heardin entinen aviomies ja näyttelijä Johnny Depp haastoi Heardin oikeuteen kunnianluokkauksesta kiistäen tämän syytteet häntä kohtaan ja väittäen tämän pahoinpidelleen häntä fyysisesti heidän suhteensa aikana. Tammikuussa 2020 Daily Mail -lehti julkaisi kaksi nauhoitetta vuosilta 2015 ja 2016, joilla Heard muun muassa myöntää lyöneensä Deppiä ja heittäneensä painavia esineitä tätä kohti. Vuotta aiemmin Heardin asianajajat olivat kiistäneet Deppin syytteet pahoinpitelystä.
Heardin entinen assistentti Kate James on syyttänyt tätä henkisestä pahoinpitelystä. James työskenteli Heardin avustajana vuosina 2012–2015. Hän kuvaili aikaansa Heardin kanssa ”painajaiseksi”. Jamesin mukaan Heard oli usein huutanut hänelle, sylkenyt hänen päälleen ja syyttänyt häntä elämänsä pilaamisesta. Jamesin taloudellinen, fyysinen ja henkinen hyvinvointi kärsivät Heardiltä saadun kohtelun tuloksena ja hän muun muassa laihtui rajusti. Hän on kertonut olevansa ”pysyvästi traumatisoitunut” kohtelustaan ja kutsui Heardiä ”klassiseksi kiusaajaksi”.
Huomiota herättäneessä oikeudenkäynnissä Heard tuomittiin maksamaan Deppille yli 10 miljoonaa dollaria kunnianloukkauksesta ja vastaavasti Depp tuomittiin maksamaan Heardille kaksi miljoonaa dollaria.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2004 | Friday Night Lights | Friday Night Lights | Maria |
| 2005 | Side FX | Side FX | Shay |
| 2005 | Drop Dead Sexy | Drop Dead Sexy | Candy |
| 2005 | North Country | North Country | Josey Aimes nuorena |
| 2006 | Price to Pay | Price to Pay | Trish |
| 2006 | The Prince | The Prince | Serena |
| 2006 | Alpha Dog | Alpha Dog | Alma |
| 2006 | All the Boys Love Mandy Lane | All the Boys Love Mandy Lane | Mandy Lane |
| 2007 | Spin | Spin | Amber |
| 2007 | Remember the Daze | Remember the Daze | Julia |
| 2008 | Never Back Down | Never Back Down | Baja Miller |
| 2008 | Pineapple Express – ohutta yläpilveä | Pineapple Express | Angie Anderson |
| 2008 | Paljastajat | The Informers | Christie |
| 2009 | ExTerminators | ExTerminators | Nikki |
| 2009 | Jonesin perhe | The Joneses | Jenn Jones |
| 2009 | Zombieland | Zombieland | 406 |
| 2009 | The Stepfather | The Stepfather | Kelly Porter |
| 2010 | And Soon the Darkness | And Soon the Darkness | Stephanie |
| 2010 | The River Why | The River Why | Eddy |
| 2010 | The Ward | The Ward | Kristen |
| 2011 | Drive Angry | Drive Angry | Piper |
| 2011 | Rommipäiväkirja | The Rum Diary | Chenault |
| 2013 | Syrup | Syrup | 6 |
| 2013 | Machete Kills | Machete Kills | Miss San Antonio |
| 2013 | Paranoia | Paranoia | Emma Jennings |
| 2014 | 3 Days to Kill | 3 Days to Kill | agentti Vivi |
| 2015 | Magic Mike XXL | Magic Mike XXL | Zoe |
| 2015 | Tanskalainen tyttö | The Danish Girl | Oola Paulson |
| 2017 | Justice League | Justice League | Mera |
| 2018 | Her Smell | Her Smell | Oola Paulson |
| 2018 | London Fields | London Fields | Nicola Six |
| 2018 | Aquaman | Aquaman | Mera |
| 2019 | Gully | Gully | Joyce |
| 2021 | Zack Snyder’s Justice League | Zack Snyder’s Justice League | Mera |
| 2023 | Aquaman and the Lost Kingdom | Aquaman and the Lost Kingdom | Mera |
| 2023 | In the Fire | In the Fire | Grace Victoria Burnham |

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jaksot |
| --- | --- | --- | --- | --- |
| 2004 | Jack & Bobby | Jack & Bobby | Liz | ”Pilot” |
| 2004 | The Mountain | The Mountain | Riley | ”A Piece of the Rock” |
| 2005 | O.C. | O.C. | myyjätyttö | ”The Mallpisode” |
| 2006 | Criminal Minds – FBI-tutkijat | Criminal Minds | Lila Archer | ”Somebody’s Watching” |
| 2007 | Californication | Californication | Amber | ”California Son” |
| 2007 | Palm Springs | Hidden Palms | Greta Matthews | 8 jaksoa |
| 2011 | The Playboy Club | The Playboy Club | Maureen | 7 jaksoa |
Aiheesta muualla

Kuvia tai muita tiedostoja aiheesta Amber Heard Wikimedia Commonsissa
Aluehallintoviraston ylijohtaja

Aluehallintoviraston ylijohtaja on henkilö, joka johtaa aluehallintovirastoa. Aluehallintovirastojen ylijohtajat aloittivat virassa 1. tammikuuta 2010. Ahvenanmaan valtionviraston johtajan nimike on uudistuksesta huolimatta edelleenkin maaherra.
Aluehallintoviraston ylijohtajan viran kelpoisuusvaatimukset ovat ylempi korkeakoulututkinto, käytännössä osoitettu johtamistaito, johtamiskokemus sekä tehtävien edellyttämä perehtyneisyys virkaan kuuluviin tehtäviin.
Ylijohtajat

Valtioneuvosto nimitti aluehallintovirastojen ensimmäiset ylijohtajat 22. joulukuuta 2009 enintään viiden vuoden määräajaksi 1. tammikuuta 2010 – 31. joulukuuta 2014.. Ylijohtajat (helmikuussa 2021) ovat
Etelä-Suomen aluehallintovirasto – Merja Ekqvist
Lounais-Suomen aluehallintovirasto – Leena Räsänen
Itä-Suomen aluehallintovirasto – Soile Lahti
Länsi- ja Sisä-Suomen aluehallintovirasto – Marko Pukkinen
Pohjois-Suomen aluehallintovirasto – Terttu Savolainen
Lapin aluehallintovirasto – Kaisa Ainasoja
Altain aluepiiri

| Altain aluepiiri Алтайский край |
| --- | --- |

 Lippu:  Vaakuna
 Aluepiirin sijainti Venäjällä
 Koordinaatit: 52.77°N, 82.62°E 
Valtio:  Venäjä
Federaatiopiiri:  Kaukoitä
Hallinto:  
 – hallinnollinen keskus:  Barnaul
Pinta-ala:  167 996 km²
Väkiluku (2010):  2 419 755 
Lyhenteet:  
 – ISO 3166:  RU-ALT
 UTC+7 (MSK+4) 
Altain aluepiiri (ven. Алта́йский край, Altaiski krai) on hallinnollinen alue Venäjän federaatiossa, Etelä-Siperiassa Ob-joen latvoilla. Sen naapureina ovat pohjoisessa Novosibirskin alue, koillisessa Kemerovon alue ja idässä Altain tasavalta sekä etelässä ja lounaassa Kazakstan. Alueen vesistöistä mainittakoon Objoki ja Teletskojejärvi.
Historia

Altain aluepiiri perustettiin 1937. Vuoristo-Altain autonominen alue kuului Altain aluepiiriin vuoteen 1992 asti, jolloin siitä tuli Altain tasavalta.
Talous

Teollisuudenaloista tärkeimmät ovat koneenrakennus-, metallinjalostus-, kemian-, petrokemian-, kaivos- ja elintarviketeollisuus sekä sähköenergian tuotanto.[lähde? ] Kaivosteollisuus tuottaa erilaisia malmeja, kultaa, elohopeaa, tavallista ja glaubersuolaa. Alueella viljellään leipäviljaa, sokerijuurikasta, auringonkukkia, pellavaa, rehuviljaa, perunaa ja vihanneksia. Lisäksi harjoitetaan karjataloutta, turkistarhausta, turkismetsästystä ja mehiläistenhoitoa.
Väestö

Suurin osa asukkaista on venäläisiä, joita on 93 % alueen väestöstä. Merkittäviä vähemmistöjä ovat saksalaiset (3 %) ja ukrainalaiset (2 %).
Suurin kaupunki on pääkaupunki Barnaul (586 200 as.). Muita suuria kaupunkeja ovat Bijsk (225 300 as.) ja Rubtsovsk (165 100 as.).
Hallinto

Hallinnollisesti Altain aluepiiri jakaantuu 59 piiriin ja 11 kaupunkialueeseen. Aluepiiriä johtaa "Hallinnon päämies" ja paikallishallinnollinen toimielin on nimeltään Lakiasäätävä kokous.
Aleisk
Barnaul
Belokuriha
Bijsk
Jarovoje
Kamen-na-Obi
Novoaltaisk
Rubtsovsk
Sibirski
Slavgorod
Zarinsk
| 0 | 1 | 2 |
| --- | --- | --- |
|  Piirit Aleiskin piiri  Altaiskojen piiri  Bajevon piiri  Bijskin piiri  Blagoveštšenkan piiri  Burlan piiri  Bystryi Istokin piiri  Habaryn piiri  Jegorjevskojen piiri  Jeltsovkan piiri  Kalmankan piiri  Kamenin piiri  Kljutšin piiri  Kosihan piiri  Krasnogorskojen piiri  Krasnoštšjokovon piiri  Krutihan piiri  Kulundan piiri  Kurjan piiri  Kytmanovon piiri  |    Lokotin piiri  Mamontovon piiri  Mihailovskojen piiri  Novitšihan piiri  Pankrušihan piiri  Pavlovskin piiri  Petropavlovskojen piiri  Pervomaiskojen piiri  Pospelihan piiri  Rebihan piiri  Rodinon piiri  Romanovon piiri  Rubtsovskin piiri  Saksalaisten kansallinen piiri  Šelabolihan piiri  Šipunovon piiri  Smolenskojen piiri  Solonešnojen piiri  Soltonin piiri  Sovetskojen piiri  |    Sujetkan piiri  Tabunyn piiri  Talmenkan piiri  Tjumentsevon piiri  Togulin piiri  Toptšihan piiri  Tretjakovon piiri  Troitskojen piiri  Tšaryškojen piiri  Tselinnojen piiri  Uglovskojen piiri  Ust-Kalmankan piiri  Ust-Pristanin piiri  Voltšihan piiri  Zarinskin piiri  Zalesovon piiri  Zavjalovon piiri  Zmeinogorskin piiri  Zonalnojen piiri  |
Aiheesta muualla

Kuvia tai muita tiedostoja aiheesta Altain aluepiiri Wikimedia Commonsissa
Andrea Marrazzi

| Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Mitalit> Maa:   Italia.Miesten miekkailu. Olympialaiset  | Maa:   Italia> Miesten miekkailu. |
| --- | --- | --- | --- |
|  Kultaa | Antwerpen 1920 | kalpa, joukkuekilpailu |  |
Andrea Marrazzi (2. lokakuuta 1887 Livorno – 18. lokakuuta 1972 Livorno) oli italialainen miekkailija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa kalvan joukkuekilpailussa.
Amber Riley

| Amber Riley |
| --- | --- |
 Amber Riley San Diego Comic-Conissa 2010.
Henkilötiedot
Koko nimi:  Amber Patrice Riley
Syntynyt: 15. helmikuuta 1986 (ikä 38) Los Angeles, Kalifornia, Yhdysvallat
Ammatti:  näyttelijä, laulaja
Näyttelijä
Aktiivisena:  2002–
Merkittävät roolit:  Mercedes Jones   (Glee)
Aiheesta muualla
IMDb 
Amber Patrice Riley (s. 15. helmikuuta 1986 Los Angeles, Kalifornia, Yhdysvallat) on yhdysvaltalainen näyttelijä ja laulaja.
Tausta

Amber Riley on kotoisin Los Angelesista. Hänellä on kaksi vanhempaa siskoa, Toiya ja Ashley. Hän pyrki 17-vuotiaana mukaan American Idol -kilpailuun, mutta ei päässyt jatkoon. Riley valmistui La Mirada High Schoolista vuonna 2004.
Ura

Riley näytteli Mercedes Jonesia Foxin musikaalisarjassa Glee vuodesta 2009 aina sarjan päättymiseen vuoteen 2015 asti. Hänellä on ollut sarjassa useita laulusooloja. Riley on voittanut roolistaan muun muassa parhaan näyttelijäkokoonpanon SAG-palkinnon.
Vuonna 2013 Riley voitti Dancing with the Stars -kilpailuohjelman 17. kauden. Rileyn debyyttisingle ”Colorblind” julkaistiin huhtikuussa 2014. Helmikuussa 2016 vahvistettiin Rileyn näyttelevän pääroolin Effie Whitena musikaalissa Dreamgirls. Näytökset alkoivat Lontoon West End-teatterissa marraskuussa 2016.
Vuonna 2017 Riley muodosti musikaaliyhtyeen brittiläisten laulajien Beverley Knightin ja Cassidy Jansonin kanssa. Debyyttialbumillaan Songs from Stage he esittävät kappaleita musikaaleista kuten Cats ja Rent. Helmikuussa 2020 Riley tiedotti tulevasta EP-levystään.
Vuoden 2020 syksynä Riley aloitti musiikin julkaisemisen taiteilijanimellä RILEY. Hänen soolouransa ensijulkaisuja EP-levyllä "RILEY" ovat muun muassa BGE, Creepin ja A Moment.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2011 | Glee: The 3D Concert Movie | Mercedes Jones |  |
| 2015 | My One Christmas Wish | Jackie Turner | Televisioelokuva |
| 2018 | Nobody's Fool | Kalli |  |
| 2020 | Infamous | Elle |  |
Filmografia > Televisiosarjat

| Vuosi | Sarja | Rooli | Jaksot |
| --- | --- | --- | --- |
| 2009–2015 | Glee | Mercedes Jones | vakituinen rooli; 93 jaksoa |
| 2010 | Simpsonit | Aiesha (ääni) | ”Elementary School Musical” |
| 2013 | Dancing with the Stars | kilpailija | kausi 17 |
| 2015 | The Wiz Live! | Addaperle | Televisiospesiaali |
| 2016 | Crazy Ex-Girlfriend | Dream Ghost #2 | ”Josh Has No Idea Where I Am!” |
| 2019 | A Black Lady Sketch Show | Lori | 2 jaksoa |
| 2019 | The Little Mermaid Live! | Emcee | Spesiaali |
Teatterirooleja

| Vuosi | Näytelmä | Rooli | Esityspaikka |
| --- | --- | --- | --- |
| 2012 | Cotton Club Parade | esiintyjä | New York City Center, Off-Broadway |
| 2014 | Hair | Dionne | Hollywood Bowl |
| 2016–2017 | Dreamgirls | Effie White | Savoy Theatre, West End |
| 2019 | Pieni kauhukauppa | Audrey II | Pasadena Playhouse |
Diskografia

Glee: The Music, Volume 1 (2009)
Glee: The Music, Volume 2 (2009)
Glee: The Music, Volume 3 Showstoppers (2010)
Glee: The Music, The Christmas Album (2010)
Glee: The Music, Volume 4 (2010)
Glee: The Music, Volume 5 (2011)
RILEY (2020)
A Moment
Creepin (musiikkivideo tehty)
Ride
Hood Living
Temporary
BGE (musiikkivideo tehty)
Aiheesta muualla

Kuvia tai muita tiedostoja aiheesta Amber Riley Wikimedia Commonsissa
Amber Riley Internet Movie Databasessa. (englanniksi)
Amber Riley TV.com-sivustolla (Arkistoitu – Internet Archive)
Fox Broadcasting Company - Glee - Amber Riley (Arkistoitu – Internet Archive)
ARA Hércules (B-52)

| ARA Hércules |
| --- | --- |


Aluksen vaiheet
Rakentaja:  Vickers Shipbuilding and Engineering
Kölinlasku:  16. kesäkuuta 1971
Laskettu vesille:  24. lokakuuta 1972
Palveluskäyttöön:  12. heinäkuuta 1976
Tekniset tiedot
Uppouma:  4 170 t
Pituus:  125 m
Leveys:  14,6 m
Syväys:  5,2 m
Koneteho:  2 RM-1A kaasuturbiinia 8 200 shp 2 TM-3B kaasuturbiinia 54 400 shp
Nopeus:  28 solmua
Miehistöä:  270
Aseistus
Aseistus:  1 × 4,5″ DP -tykki 1 × Sea Dart ohjustenlaukaisualusta 4 × MM38 Exocet ohjuslaukaisualustaa 2 × 20 mm ilmatorjuntatykkiä 6 × 12,75″ torpedoputkea 1 × Westland Lynx -helikopteri
ARA Hércules (runkonumerot D-1 ja B-52) on Argentiinan laivaston tyypin 42 hävittäjä. Alus on muutettu 1999 kuljetusalukseksi, jolloin se liitettiin maihinnousulaivastoon.
Alus tilattiin 18. toukokuuta 1970 Vickers Shipbuildingin telakalta Barrow-in-Furnessista. Sen köli laskettiin 16. kesäkuuta 1971 ja alus laskettiin vesille 24. lokakuuta 1972. Alus valmistui 10. toukokuuta 1976 ja se otettiin palvelukseen 19. syyskuuta.
Palvelus

ARA Hércules osallistui Falklandin sotaan sisaraluksensa ARA Santisima Trinidadin kanssa suojaten lentotukialus ARA Veinticinco de Mayoa. Alus modernisoitiin 2000 Talcahuanossa Chilessä, jolloin sen lentokantta ja konesuojaa laajennetiin kahden helikopterin käyttämiseksi. Alus operoi muutosten jälkeen kahdella Sea King helikopterilla ja se kykenee kuljettamaan 238 merijalkaväen sotilasta varusteineen.
ARA Hércules
Andrea López

Andrea López (s. 7. joulukuuta 1977 Cali, Kolumbia) on kolumbialainen näyttelijä. Hän on näytellyt muun muassa televisiosarjassa Zorro – miekka ja ruusu sekä Victoria-nimisessä sarjassa.
Altainmurmeli

| Altainmurmeli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Heimo::  Oravat Sciuridae
Suku::  Murmelit Marmota
Laji::  baibacina
Kaksiosainen nimi
 Marmota baibacina  Kaštšenko, 1899 
Katso myös
   Altainmurmeli Wikispeciesissä   Altainmurmeli Commonsissa 
Infobox OKVirheellinen NIMI-arvoIUCN-testi OK: 
Altainmurmeli (Marmota baibacina) on osissa Kazakstania, Kiinaa, Kirgisiaa, Mongoliaa ja Venäjää tavattava murmeli. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.
Taksonomia

Altainmurmeli voidaan jakaa kahteen alalajiin. Alalajia M. b. baibacina tavataan Altaivuorten itäosissa ja Tienšanvuorilla. Alalajia M. b. centralis tavataan Altaivuorten länsi- ja keskiosissa.
Koko ja ulkonäkö

Altainmurmelien ruumiin pituus on 460–650 mm ja hännän pituus 130–154 mm. Painoa niillä on 4 250–6 500 g. Väritys vaihtelee ruskeasta hiilenväriseen. Turkissa voi olla mukana myös keltaisen ja harmaan sävyjä. Vatsapuoli on ruskeahko tai kirkkaan ruosteenruskea. Kuono voi olla tummanruskea. Mahdollisia ovat myös valkoiset tai ruskeankeltaiset laikut nenän ja leuan ympärillä. Häntä tummenee kohti mustaa hännänpäätä.
Levinneisyys ja elinympäristö

Altainmurmelia tavataan Itä-Kazakstanissa, Itä-Kirgisiassa, Länsi-Mongoliassa, Tuvan tasavallassa Venäjällä ja Xinjiangin autonomisella alueella Kiinassa.
Lajia esiintyy vuoristotasangoilla ja niityillä aina 4 000 metrin korkeuksille merenpinnasta. Osissa esiintymisaluettaan se elää sympatrisesti siperianmurmelin kanssa, jolloin altainmurmelia tavataan vuoristokasvillisuuden rinteillä siperianmurmelien eläessä laaksoissa.
Elintavat

Altainmurmeli on päiväeläin. Muiden murmelien tapaan se on hyvin sosiaalinen. Ne elävät useita pesäkoloja käsittävissä yhdyskunnissa. Yhdessä pesässä on tyypillisesti 2–3 asukasta, tai talvisin jopa 10. Murmeleilla on usein erikseen omat kesäkolonsa ja talvikonsa. Talvikolot ovat kesäkoloja syvempiä. Altainmurmelit horrostavat talvella 7–8 kuukautta. Horrostamisen alku vaihtelee alueen mukaan elokuusta lokakuuhun. Horrostamisen alkamiseen vaikuttaa ilmeisesti ravintotilanne ja sää.
Altainmurmelit parittelevat toukokuun alusta kesäkuun alkuun. Naaras saa yhden poikueen vuosittain. Tiineys kestää 40 päivää ja poikasia on kerrallaan 2–6. Sukukypsäksi kasvamiseen voi kestää kolme vuotta.
Ravinto vaihtelee vuodenajan mukaan. Alkukeväästä ne voivat syödä esimerkiksi kuuramarunaa, loppukeväästä ja alkukesästä heiniä ja myöhäiskesällä muita ruohoja. Joskus ne saattavat syödä myös muita eläimiä.
Altainmurmelin tyypillisiä petoeläimiä ovat susi, ketut, arohilleri, arokissa ja suuret petolinnut.
Uhat ja suojelu

Kansainvälinen luonnonsuojeluliitto eli IUCN on määritellyt altainmurmelin elinvoimaiseksi lajiksi. Sitä tavataan laajalla alueella ja kannan ei uskota olevan ainakaan nopeassa laskussa.
Lajia metsästetään ja sen elinympäristöjä saattaa uhata lisääntyvä karjan laidunnus. Altainmurmeleja metsästetään lihansa takia, minkä lisäksi niitä käytetään perinteisten lääkkeiden valmistamiseen.
Altainmurmeleita Kazakstanissa.
Pesäkolo.
Jalanjälkiä.
Lumileopardin saaliiksi jäänyt pitkähäntämurmeli Kirgisiassa.
Amerikanhöyhenheinät

| Amerikanhöyhenheinät |
| --- | --- |
 Hentohöyhenheinä (Nassella tenuissima)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Amerikanhöyhenheinät Nassella  (Trin.) É.Desv.
Katso myös
   Amerikanhöyhenheinät Wikispeciesissä   Amerikanhöyhenheinät Commonsissa 
Infobox OKVirheellinen NIMI-arvo: 
Amerikanhöyhenheinät (Nassella) on heinäkasvien (Poaceae) heimoon kuuluva kasvisuku. Sukuun kuuluu noin 110–120 lajia.
Amerikanhöyhenheinät kasvavat Pohjois- ja Etelä-Amerikassa. Ne ovat läheistä sukua saman tribuksen neulahöyhenheinille eli höyhenheinille (Stipa), joita kasvaa pääosin vanhassa maailmassa.
Lajeja

Nassella burkartii
Nassella chilensis
Nassella lachnophylla
Nassella melanosperma
Nassella neesiana (Stipa neesiana) – pampahöyhenheinä
Nassella poeppigiana
Nassella tenuissima (Stipa tenuissima) – hentohöyhenheinä
Nassella viridula
Aiheesta muualla

Suomen Lajitietokeskus: Amerikanhöyhenheinät (Nassella)
Amurinjasmike

| Amurinjasmike |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Cornales
Heimo::  Hortensiakasvit Hydrangeaceae
Suku::  Jasmikkeet Philadelphus
Laji::  tenuifolius
Kaksiosainen nimi
 Philadelphus tenuifolius  Rupr. & Maxim. 
Katso myös
   Amurinjasmike Wikispeciesissä   Amurinjasmike Commonsissa 
Infobox OKVirheellinen NIMI-arvo: 
Amurinjasmike (Philadelphus tenuifolius) on hortensiakasvien (Hydrangeaceae) heimoon, jasmikkeiden (Philadelphus) sukuun kuuluva kasvilaji. Siitä voidaan erottaa kaksi muunnosta: Philadelphus tenuifolius var. tenuifolius ja Philadelphus tenuifolius var. latipetalus.
Amurinjasmike on pensas, joka voi kasvaa 1–3 metriä korkeaksi. Lehdet ovat lyhytruotisia ja lehtilavat ovat muodoltaan soikeita, saha- tai hammaslaitaisia, 3–11 cm pitkiä ja 2–6 cm leveitä. Lehtilavat ovat tavallisesti alapinnoiltaan karvaisia lehtisuonien kohdilta ja yläpinnoiltaan harvakarvaisia. Kukkia muodostavien versojen lehdet ovat pienempiä; lehtilavat ovat 3–6 cm pitkiä ja 2–3 cm leveitä. Kukat kehittyvät terttuihin, joissa on tavallisesti kolmesta seitsemään kukkaa, joskus yhdeksänkin kukkaa. Kukkien terälehdet ovat valkoisia, 1–1,5 cm pitkiä ja 0,6–1,3 cm leveitä. Kukissa on noin 20–30 hedettä, joista pisimmät ovat noin senttimetrinpituisia. Emiön vartalo on heteitä lyhyempi. Amurinjasmike kukkii kesä–heinäkuussa ja tuottaa hedelmiä elo–syyskuussa. Hedelmät ovat noin  4–6 mm × 4–5 mm kokoisia kotia. Siemenet ovat kooltaan 2,5–3 mm.
Amurinjasmike kasvaa tiheiköissä 100–900 metrin korkeudella merenpinnasta. Lajia tavataan luontaisena Kiinan pohjoisosissa, Venäjän kaakkoisosissa sekä Korean niemimaalla.
Aiheesta muualla

Suomen Lajitietokeskus: Amurinjasmike (Philadelphus tenuifolius)
Mustila Arboretum: Amurinjasmike (Philadelphus tenuifolius)
iNaturalist: Philadelphus tenuifolius
Integrated Taxonomic Information System (ITIS): Philadelphus tenuifolius (englanniksi)
Global Biodiversity Information Facility (GBIF): Philadelphus tenuifolius (englanniksi)